Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 834/13/8807	Michalovce, 24.2.2014
EEČ : 2-66-57-2014

U Z N E S E N I E

Trestná vec:	obvinená XXXXX 
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Štátnej plavebnej správe, pobočka Košice, Slnečná 24, 040 01  Košice,

na tom skutkovom základe, že dňa 24. 08. 2013 okolo 17.30 h na hladine vodnej nádrže Zemplínskej Šíravy, kataster obce Kaluže, napriek tomu, že nie je držiteľkou  osvedčenia o odbornej spôsobilosti vodcu malého plavidla, teda v rozpore s § 31 ods. 1 zák. č. 338/2000 Z. z. o vnútrozemskej plavbe, viedla malé plavidlo - vodný skúter zn. XXXXX č. XXXXX ktorým narazila do nafukovacieho člna, v ktorom sa nachádzal XXXXX, nar. XXXXX, bytom XXXXX, ul. XXXXX, čím došlo k plavebnej nehode podľa § 34 ods. 1 zák. č. 338/2000 Z. z. o vnútrozemskej  plavbe, pri ktorej poškodený XXXXX podľa znaleckého posudku z odboru zdravotníctva utrpel zranenia pomliaždenie pravej hornej časti hrudníka a povrchovú odreninu palca ľavej ruky s dobou práceneschopnosti v trvaní 5 dní a dobou liečenia v trvaní 10 dní, 

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
	Poverený príslušník PZ, Okresného riaditeľstva PZ v Michalovciach, Obvodného  oddelenia PZ Vinné uznesením sp. zn. ČVS : XXXXX z XXXXX začal trestné stíhanie a uznesením rovnakej spisovej značky z XXXXX vzniesol obvinenie XXXXX pre prečin ublíženia na zdraví podľa § 158 Tr. zákona na vyššie uvedenom skutkovom základe s tým, že poškodený XXXXX pri nehode utrpel zranenie s dobou práceneschopnosti a obmedzenia obvyklého spôsobu života podľa odborného lekárskeho vyjadrenia v trvaní 16 dní. 

	Po skončení skráteného vyšetrovania predložil poverený príslušník PZ vyšetrovací spis s návrhom na postúpenie veci ako priestupku na úseku vnútrozemskej plavby podľa zák. č. 338/200 Z. z. o vnútrozemskej plavbe a o zmene a doplnení niektorých zákonov. 

	Preskúmaním na vec sa vzťahujúceho vyšetrovacieho spisu som zistil, že návrh povereného príslušníka PZ na postúpenie veci je dôvodný.

	Vykonaným vyšetrovaním, najmä výsluchmi obvinenej XXXXX, svedkov XXXXX, XXXXX, XXXXX, XXXXX, XXXXX, XXXXX, znaleckým posudkom z odboru zdravotníctva XXXXX, odborným lekárskym vyjadrením XXXXX lekárskou správou, správou Štátnej plavebnej správy, pobočka Košice, žiadosťou o  zaevidovanie malého plavidla a písomnými vyčísleniami škody je preukázané, že obvinená XXXXX sa skutku uvedeného vo výroku tohto uznesenia dopustila.

	Znaleckým posudkom z odboru zdravotníctva bolo objasnené zranenie poškodeného XXXXX, ktoré z medicínskeho hľadiska je ľahkého charakteru so stanovenou dobou práceneschopnosti  5 dní a dobou liečenia 10 dní.

	Obvinená XXXXX viedla vodný skúter ako vodca malého plavidla, hoci nie je držiteľkou osvedčenia (preukazu) odbornej spôsobilosti vodcu malého plavidla v zmysle § 31 ods. 1 zák. č. 338/2000 Z. z. o vnútrozemskej plavbe a o zmene a doplnení niektorých zákonov, čím konala v rozpore s týmto ustanovením, ktoré porušila. Počas prevádzky malého plavidla - pri vedení vodného skútra zavinila plavebnú nehodu v zmysle § 34 ods. 1 citovaného zákona tak, že svojím skútrom narazila   do nafukovacieho člna, v ktorom sa nachádzal poškodený XXXXX, ktorý pri plavebnej nehode utrpel ublíženie na zdraví. Práve odborná nespôsobilosť  obvinenej, neovládanie malého plavidla a nezvládnutie jeho vedenia boli hlavnou príčinou plavebnej nehody a jej následku.

	Podľa § 34 ods. 1 zák. č. 338/2000 Z. z. o vnútrozemskej plavbe a o zmene a doplnení niektorých zákonov, plavebná nehoda je udalosť, ktorá sa stala počas prevádzky  plavidla alebo v príčinnej súvislosti s ¨ľou a m¨˘ za n¨˘sledok poškodenie alebo zničenie plavidla, jeho súčasti alebo výstroja, poškodenie alebo zničenie prepravovaného tovaru, ak tieto následky nevyplynuli z povahy samotného nákladu, poškodenie vodnej cesty alebo stavieb na nej alebo spôsobenie ujmy na zdraví či smrť.

	Podľa § 34 ods. 3 citovaného zákona, účastníkom plavebnej nehody  je osoba, ktorá sa priamo aktívne alebo pasívne zúčastnila na plavebnej nehode.

	Podľa § 31 ods. 1 zák. č. 338/2000 Z. z. o vnútrozemskej plavbe a o zmene a doplnení niektorých zákonov, prevádzkovanie malých plavidiel, ktoré podliehajú registrácii, môže vykonávať len fyzická osoba - vodca malého plavidla, ktorá je držiteľom osvedčenia (preukazu) odbornej spôsobilosti vodcu malého plavidla alebo právnická osoba prostredníctvom fyzických osôb, ktoré sú držiteľmi osvedčenia (preukazu) odbornej spôsobilosti vodcu malého plavidla alebo podnikateľ. 

	Podľa § 40 ods. 1 zák. č. 338/2000 Z. z. o vnútrozemskej plavbe a o zmene a doplnení niektorých zákonov, priestupku na úseku vnútrozemskej plavby sa dopustí ten, kto:

písm. b) 	poruší pravidlá bezpečnosti prevádzky plavidla na vodných cestách Slovenskej republiky,

písm. h) 	poruší povinnosti vodu plavidla (§ 28 ods. 15, § 34), alebo člena posádky plavidla (§ 29 ods. 1až 3, § 30 ods. 4 a 6),

písm. i) 	vedie plavidlo bez preukazu o odbornej spôsobilosti.

	Z vykonaného skráteného vyšetrovania vyplýva záver, že v konaní obvinenej XXXXX nejde o trestný čin, ale skutok ktorého sa dopustila, by mohol byť vyššie uvedeným priestupkom na úseku vnútrozemskej plavby. 

	Keďže o tomto priestupku na úseku vnútrozemskej plavby je príslušná rozhodnúť Štátna plavebná správa, pobočka Košice, bolo potrebné trestnú vec postúpiť tomuto orgánu na prejednanie a rozhodnutie. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor